Checkmate (game) (original version)

Checkmate คือชื่อของเกมออนไลน์ที่มีต้นกำเนิดในประเทศญี่ปุ่น ก่อนที่จะแพร่หลายไปทั่วโลกในภายหลัง โดยลักษณะของเกมนั้นได้ถอดแบบมาจากหมากรุกสากล รวมทั้งกฎกติกาด้วยเช่นกัน ซึ่งก็คือผู้เล่นแต่ละคนจะได้รับบทเป็นตัวหมากต่างๆบนกระดานหมากรุกที่มีความสามารถแตกต่างกันออกไป และจุดมุ่งหมายของเกมคือการกำจัดผู้เล่นตำแหน่งคิงของฝั่งตรงข้ามให้ได้

หลังจากที่เทคโนโลยี VR (Virtual Reality) หรือการจำลองแบบสมือนจริงเริ่มเข้ามามีบทบาท เกม Checkmate จึงได้ถูกพัฒนาเป็นเกมแบบ VR ขึ้นมา รวมทั้งยังเป็นระบบ VR ที่ถูกสร้างขึ้นมาสำหรับเกมนี้โดยเฉพาะ โดยมีจุดเด่นที่ต่างจากเกม VR ทั่วไปคือ เป็นการจำลองตัวผู้เล่นไปอยู่ในเกมได้อย่างสมจริงมากที่สุด เพราะผู้เล่นสามารถมีความรู้สึกแบบเดียวกับตัวละครในเกมได้ เช่น อาการบาดเจ็บต่างๆ โดยไม่ส่งผลเสียต่อร่างกายใดๆไปถึงตัวผู้เล่นในชีวิตจริง

ด้วยเหตุนั้น เกม Checkmate จึงถูกบรรจุเข้าหลักสูตรของนักเรียนมัธยมปลายเกือบทั่วโลก เนื่องจากเป็นเกมที่สามารถฝึกทักษะและไหวพริบต่างๆที่สามารถนำไปใช้ในชีวิตจริงได้ โดยผู้ที่จบหลักสูตรดังกล่าวจะสามารถศึกษาต่อในระดับมหาวิทยาลัยได้ทันที เพราะถือว่าได้รับการรับรองแล้วว่าได้ถูกฝึกสภาพร่างกายและจิตใจมาอย่างดีแล้วนั่นเอง

Game system
รายละเอียดดังต่อไปนี้คือระบบของเกม Checkmate ในรูปแบบ VR
 * เมื่อเข้าสู่เกม ประสาทสัมผัสทั้งห้าของผู้เล่นจะถูกถ่ายทอดไปสู่ตัวผู้เล่นที่อยู่ในเกม ผู้เล่นสามารถแสดงอารมณ์หรือขยับร่างกายในเกมได้โดยใช้เพียงแค่สมองในการสั่งการ ผู้เล่นจึงไม่จำเป็นต้องขยับร่างกายใดๆและสามารถนั่งหรือยืนอยู่กับที่ได้ ทำให้ไม่มีข้อจำกัดในเรื่องของพื้นที่สำหรับเล่นเกมแต่อย่างใด
 * พลังชีวิตในเกมขึ้นอยู่กับพลังกายของตัวผู้เล่น เพราะไม่มีค่าพลังชีวิตกำหนดไว้ให้ หากผู้เล่นที่ถูกโจมตีที่จุดตายหรือถูกโจมตีจนสภาพร่างกายรับไม่ไหวก็จะถือว่าหมดสภาพหรือตายในเกม แต่สามารถขอยอมแพ้ได้เช่นกันหากคิดว่าสภาพร่างกายของตนเองไม่ไหว
 * บาดแผลทุกอย่างไม่ได้เกิดขึ้นในโลกความจริง เช่น ในเกมถูกดาบฟันจนเลือดอาบ ตัวผู้เล่นในชีวิตจริงก็แค่รู้สึกเจ็บตามที่ถูกฟันเท่านั้น ไม่ได้มีบาดแผลเกิดขึ้นแต่อย่างใด กล่าวคือ เป็นการบาดเจ็บทางความรู้สึกเท่านั้น ไม่ใช่ทางกายภาพ
 * อาวุธของผู้เล่นจะอยู่ในรูปแบบของการ์ดความจำขนาดเล็กที่บรรจุข้อมูลของอาวุธเอาไว้ การ์ดความจำเหล่านั้นมีพื้นที่จำกัด ผู้เล่นจะสามารถบรรจุข้อมูลอาวุธของตนได้จนกว่าจะถึงขีดจำกัดของหน่วยความจำ ซึ่งอาวุธแต่ละชนิดเองก็จะมีหน่วยความจำไม่เท่ากัน (อาวุธยิ่งแข็งแกร่งก็ยิ่งใช้หน่วยความจำมาก)

Battlefield
โหมดดั้งเดิมของเกมนี้ เป้าหมายของผู้เล่นคือการกำจัดคิงของฝ่ายตรงข้ามให้ได้ แต่ละฝ่ายจะมีผู้เล่นสูงสุด 16 คน ประกอบไปด้วย คิง 1 คน ควีน 1 คน รุค 2 คน บิชอป 2 คน ไนท์ 2 คน และพอน 8 คน ซึ่งแต่ละตำแหน่งไม่จำเป็นต้องมีครบทุกคนหรือทุกตำแหน่ง (ยกเว้นคิงที่จำเป็นต้องมี) เพียงแต่ฝ่ายนั้นๆอาจจะเสียเปรียบมากๆ

Versus
โหมดต่อสู้แบบตัวต่อตัว เป็นโหมดที่ค่อนข้างได้รับความนิยมเป็นอย่างมากหลังจากที่เกมถูกพัฒนาเป็นระบบ VR

Team
โหมดทีม โดยทีมนึงมีผู้เล่นได้สูงสุด 3 คน สามารถเล่นเป็นนกติกา Handicap ได้ เช่น 3 รุม 1

Deathmatch
โหมดที่ไม่มีใครเป็นพวกใครทั้งนั้น ต่อสู้กันจนกว่าจะเหลือผู้เหลือรอดคนสุดท้ายซึ่งจะเป็นผู้ชนะในเกมนั้น รองรับผู้เล่นสูงสุด 16 คน